Simple Minds

Ij Simple Minds a son na formassion musical scossèisa, formasse a Glasgow dël 1977.

La banda a l'era formà an prinsipi da Jim Kerr (cantant e përsonalità pì an vista) e da Charlie Burchill (ghitarista). 
Dla fin dël 1977 as gionto Derek Forbes al bass, Mick MacNeil a le tastadure e Brian McGee a la baterìa.

L'àlbom d'esordi dij Simple Minds, Life in a Day (1979), a va dapress a la mùsica eletrònica post-punk, e as sent ëd fasson evidenta l'influensa ëd David Bowie e dij Kraftwerk.

Dël 1982 ij Simple Minds a l'han publicà l'àlbom New Gold Dream (81, 82, 83, 84), ch’a l’é stàit un pont ëd cambiament important an soa stòria. 
L'àlbom a l’é considerà ‘me un dij pi rapresentativ dël moviment new wave an camin a nasse. 
Canson ‘me New Gold Dream e Somewhere, Someone in Summertime a men-o la banda ai pi àut livej ant ël senari internassional.

A la mità dj'agn '80, per inissiativa ëd Kerr, ij Simple Minds a l'han comensà a s’angagé an polìtica, an sostenend Amnesty International, e an organisand ant ël Regn Unì e ant jë Stat Unì d'América grand consert contra ël regim dl'apartheid sud-african dzortut con l'avosà canson Mandela Day, an onor ëd Nelson Mandela.

Euvre prinsipaj

	1979 Life in a Day 
	1979 Real to Real Cacophony 
	1980 Empires and Dance 
	1981 Sons and Fascination/Sister Feelings Call 
	1982 New Gold Dream (81, 82, 83, 84) 
	1983 Sparkle in the Rain 
	1985 Once Upon a Time 
	1989 Street Fighting Years 
	1991 Real Life 
	1995 Good News from the Next World 
	1998 Néapolis 
	2001 Neon Lights 
	2002 Cry 
	2005 Black & White 050505 
	2009 Graffiti Soul

Àlbom dal viv

	1985 Summertime In Glasgow (featuring Bono) - bootleg 
	1987 Live in the City of Light 
	1998 Real Live 91

Categorìa:Mùsica legera